Document ID: 32009R0047

TARYBOS REGLAMENTAS (EB) Nr. 47/2009
2008 m. gruodžio 18 d.
iš dalies keičiantis Reglamentą (EB) Nr. 2183/2004, išplečiantį Reglamento (EB) Nr. 2182/2004 dėl į euro monetas panašių medalių ir žetonų taikymą nedalyvaujančioms valstybėms narėms
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 308 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę,
atsižvelgdama į Europos centrinio banko nuomonę (1),
kadangi:
(1)
Tarybos reglamentu (EB) Nr. 2183/2004 (2) Tarybos reglamentas (EB) Nr. 2182/2004 (3) buvo pradėtas taikyti ir nedalyvaujančioms valstybėms narėms, nurodytoms 1998 m. gegužės 3 d. Tarybos reglamente (EB) Nr. 974/98 dėl euro įvedimo (4).
(2)
Reglamentas (EB) Nr. 2182/2004 iš dalies pakeistas Tarybos reglamentu (EB) Nr. 46/2009 (5). Svarbu, kad visoje Bendrijoje būtų taikomos vienodos taisyklės, susijusios su medaliais ir žetonais, panašiais į euro monetas; tuo tikslu turėtų būti priimtos būtinos nuostatos.
(3)
Todėl Reglamentas (EB) Nr. 2183/2004 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2183/2004 1 straipsnis pakeičiamas taip:
„1 straipsnis
Reglamentas (EB) Nr. 2182/2004, su pakeitimais, padarytais Reglamentu (EB) Nr. 46/2009 (6), taikomas taip pat ir nedalyvaujančioms valstybėms narėms, kaip apibrėžta Reglamento (EB) Nr. 974/98 1 straipsnio a punkte.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas valstybėse narėse.
Priimta Briuselyje, 2008 m. gruodžio 18 d.

Labels: 11
2
7
0
3
15